**Carlos Francisco Delfino** (s. 29. elokuuta 1982 Santa Fe) on argentiinalainen koripalloilija.

Ura
---

### Seurajoukkueet

Delfino aloitti pelaamisen Olimpia Venado Tuerton junioreissa, joissa hän pelasi aina vuoteen 1998 saakka, jolloin hänet nostettiin edustusjoukkueeseen. Hän pelasi seurassa yhden kauden ennen kuin siirtyi Unión de Santa Fehen pelaamaan Argentiinan alasarjoja. Vuonna 2000 Delfino siirtyi italialaiseen Viola Reggio Calabriaan. Hänen avauksensa Serie A:ssa sujui hyvin, sillä heti ensimmäisellä kaudella Delfino teki keskimäärin 8,8 pistettä 20,6 pelaamassa minuutissa. Kaudelle 2001–2002 Delfinon arvo kentällä kasvoi ja hän teki keskimäärin 13,5 pistettä. Kauden jälkeen hän siirtyi mahtiseura Skipper Bolognaan. Kaudella 2003–2004 Delfino esiintyi Euroliigan finaalissa, mutta joutui kuitenkin tyytymään kakkossijaan.

Kaudeksi 2004–2005 Delfino siirtyi NBA:han Detroit Pistonsin paitaan. Tilastot jäivät kuitenkin vaatimattomiksi kolmen kauden aikana ja lopulta Pistons myi Delfinon Toronto Raptorsille. Kausi 2007–2008 oli Delfinon siihen astisista paras NBA:ssa ja hän teki pisteitä keskimäärin 9,0 vaikka ei aloittanutkaan yhtään peliä kentältä. Kauden jälkeen Delfino siirtyi venäläiseen Himkiin kolmevuotisella sopimuksella. Delfino johdatti joukkueensa ULEB Eurocupin loppuotteluun, jossa se hävisi BC Lietuvos Rytasille. Elokuussa 2009 Delfino siirtyi Milwaukee Bucksin riveihin yhdessä Roko Ukićin kanssa.

Delfino pelasi Bucksissa aluksi kolme kautta, kauteen 2011–2012 asti, ja hänen paras pistekeskiarvonsa näiltä vuosilta on 11,5 kaudelta 2010–2011. Elokuussa 2012 hän siirtyi vapaana pelaajana Houston Rocketsiin. Hän pelasi kaudella 2012–2013 67 runkosarjaottelua pistekeskiarvonaan 10,6 sekä viisi pudotuspeliottelua pistekeskiarvonaan 9,0. Delfino sai pudotuspeleissä jalkamurtuman, joka piti hänet sivussa Oklahoma City Thunderia vastaan pelatun ottelusarjan kuudennesta ja viimeiseksi jääneestä ottelusta. Heinäkuussa 2013 hän siirtyi vapaana pelaajana takaisin Milwaukee Bucksiin. Delfino ei kuitenkaan pelannut otteluakaan kauden 2013–2014 aikana loukkaantumisen takia. Kesällä 2014 hänen pelaajaoikeutensa siirtyivät Los Angeles Clippersille, joka ei kuitenkaan tehnyt sopimusta hänen kanssaan.

Delfino pelasi seurakoripalloa seuraavan kerran vasta maaliskuussa 2017, jolloin hän pelasi Boca Juniorsin joukkueessa. Kauden 2017–2018 hän vietti Saski Baskoniassa, josta hän lähti jo lokakuussa. Kaudeksi 2018–2019 Delfino siirtyi Torinoon, josta hän sai kuitenkin potkut tammikuussa 2019 jouduttuaan sanaharkkaan seuran omistajan kanssa. Tämän myötä hän teki helmikuussa 2019 loppukauden sopimuksen Fortitudo Bolognan kanssa.

### Maajoukkueet

Delfino on edustanut Argentiinan koripallomaajoukkuetta muun muassa neljä kertaa kesäolympialaisissa vuosina 2004, 2008, 2012 sekä 2016. Hän oli voittamassa ensimmäisissä kisoissaan olympiakultaa ja seuraavissa pronssia. Lontoossa 2012 Argentiina pelasi toista kertaa peräkkäin koripallon pronssiottelussa, mutta jäi tuolloin neljänneksi. Vuoden 2016 olympialaisissa maa sijoittui kahdeksanneksi.

Lähteet
-------

1. ↑  DELFINO, CARLOS ULEB Eurocup. Viitattu 7.7.2009. (englanniksi)
2. ↑  Carlos Delfino 2000–2001 Lega Basket Serie A.  Arkistoitu 22.2.2006. Viitattu 7.7.2009. (italiaksi)
3. ↑  Carlos Delfino 2001–2002 Lega Basket Serie A.  Arkistoitu 22.2.2006. Viitattu 7.7.2009. (italiaksi)
4. ↑  BC Khimki lands Carlos Delfino  18.7.2008. ULEB Eurocup. Viitattu 7.7.2009. (englanniksi)
5. ↑  Pistons trade guard Delfino to Raptors for second-round picks  16.6.2007. ESPN. Viitattu 7.7.2009. (englanniksi)
6. ↑  Carlos Delfino #20 NBA. Viitattu 7.7.2009. (englanniksi)
7. ↑  Carlos Delfino became the BC Khimki player  18.7.2008. Himki BK. Viitattu 7.7.2009. (englanniksi)
8. ↑  Khimki cannot hold on  18.7.2008. ULEB Eurocup. Viitattu 7.7.2009. (englanniksi)
9. ↑  Report: Raptors agree to send Delfino to Bucks  17.8.2009. NBA. Viitattu 18.8.2009. (englanniksi)
10. ↑  Carlos Delfino *Basketball-Reference.com*. Sports Reference LLC.  Arkistoitu 28.1.2011. Viitattu 19.7.2013. (englanniksi)
11. ↑  Rockets' Delfino (right foot) out for playoffs  3.5.2013. NBA. Viitattu 19.7.2013. (englanniksi)
12. ↑  Bucks sign Delfino, Pachulia  17.7.2013. ESPN. Viitattu 19.7.2013. (englanniksi)
13. ↑  Patt, Jason: Carlos Delfino injury: Bucks forward could be out for season  10.12.2013. SB Nation. Viitattu 3.6.2020. (englanniksi)
14. ↑  Clippers Waive Carlos Delfino And Miroslav Raduljica  29.8.2014. NBA. Viitattu 3.6.2020. (englanniksi)
15. ↑  Así ha sido el debut de Delfino con Boca Juniors: números, vídeo y sus palabras  10.3.2017. kiaenzona.com. Viitattu 3.6.2020. (espanjaksi)
16. ↑  Carlos Delfino finaliza su etapa en Baskonia  25.10.2017. Saski Baskonia. Viitattu 3.6.2020. (espanjaksi)
17. ↑  Morcillo, Roberto: Olympic champion Carlos Delfino was fired from Torino  12.1.2019. serargentino.com. Viitattu 3.6.2020. (englanniksi)
18. ↑  La Fortitudo Lavoropiu firma Carlos Delfino! Venerdì l’esordio in Coppa Italia  27.2.2019. Fortitudo Bologna. Viitattu 3.6.2020. (italiaksi)
19. ↑  Carlos Delfino *Sports-Reference.com*. Olympedia. Viitattu 3.6.2020. (englanniksi)

Aiheesta muualla
----------------

* ULEB Eurocupin pelaajaprofiili (englanniksi)
* NBA:n pelaajaprofiili (englanniksi)

Argentiinan joukkue – Kesäolympialaiset 2004
4 Sánchez |
5 Ginóbili |
6 Montecchia |
7 Oberto |
8 Herrmann |
9 Fernández |
10 Sconochini |
11 Scola |
12 Gutiérrez |
13 Nocioni |
14 Delfino |
15 Wolkowyski |
Valmentaja Magnano

Argentiinan joukkue – Kesäolympialaiset 2008
4 Scola |
5 Ginóbili |
6 González |
7 Oberto |
8 Prigioni |
9 Porta |
10 Delfino |
11 Quinteros |
12 L. Gutiérrez |
13 Nocioni |
14 J. P. Gutiérrez |
15 Kammerichs |
Valmentaja Hernández